
भ्ीमती हरक कुंवर 


समपंण 


मेरी मां को 
जिसको मेने जितना ही निकट से देखा 
उतना ही मधुर और महान पाया । 


(दिनेश! 


प्रकाशकीय--- 


दिनेशनन्दिनी जी से हिन्दी-गद्य-काव्य-जगत्‌ पूर्वतया परिचित 
है । उनकी 'शबनम? ने लोक-प्रिय ही नहीं बनाया प्रत्युत आज के 
उलमे हुए मस्तिष्कों और चंचल हृदयो पर अपनी अमिट छाप भी 
छोड़ दी ! 

प्रस्तुत सग्रह उनका नवीन संग्रह है। इसके साहित्य के अन्तदंशंन 
की व्याख्या तो करेंगे आलोचक, मै तो इतना हो कह सकता हैँ अब 
वे अपनी कला में पहिले से अधिक दक्षुता और अधिकार प्राप्त कर 
चुकी हैं | यों तो उनके पास गहन श्रनुभूति है ही, भाषा भी व्यापक, 
ओजपूर्ण ओर प्रवाह-युक्त है। हाँ, कहने को भी कुछ अपना अवश्य 
ही है। 

“उनमन? को हिन्दी के सम्मुख रखते हुये इमें प्रसन्नता है। 
अधिक पाठक जानें--समभे, चीज़ सामने है | 


पुरुषोत्तरदास टडन, 
मत्री, 
साहित्य भवन लि०, भयाग 


१ 


प्रेम | यदि तेरे कान होते और तू मेरी आतं-वाणी को 
सुन सकता, यदि तेरे आँख होती और तू मेरे गुलाब-से सौन्दर्य 
को देख सकता, यदि तेरे हृदय होता और तू मेरे हृदय के 
उतार-चढ़ाव तथा उसमें नृत्य करनेवाली अनन्त की लहरें, 
समय की गौधूलि का प्रकाश, संसार और जीवन का ज्वार, 
शोक और सुख की यौवन-सिन्धु पर समान छाई हुई हरित 
काई, बेहोश भावनाओं के गुप्त दव-बिन्दु, जीवन और सृत्यु, 
मानव-मन की दुपहरी और मध्य रात्रि, आत्म-गौरव का प्रमाती- 
प्रकाश, ओर सन्ध्या की सुगन्धित घूरि का तुमे अनुभव 
होता--वह दिव्य अनुभूति हमें एक कर देने में सहायक होती । 
प्रेम | यदि तेरे कान होते || 


र्‌ 


मृत श्वान देखकर एक ने कहा, हमारे मन्दिर के प्रवेश- 
द्वार के सुरभित वातावरण को यह अपनी दुर्गन्ध से गंदा कर 
रहा है ।”? 

दूसरे ने नाक-मी सिकोड़ते हुए कहा, “इसके अ्करीदार 
चमड़े पर गाढे रक्त के क़तरे जम गये हैं 

तीसरे ने कहा, 'इसकी गदन पर वही रस्सी लटक रही 
है जिससे चोर को फाँसी के तख्ते पर लटकाया गया था [? 

चौथे ने घृणा के साथ मरे कुत्ते पर डंडे का प्रहार किया । 

समा के क्रुथपुट में मरियम का पुत्र चीथड़ों में आराधना 
के लिए आया । 

“क्या उसके दाँत बहुमूल्य मोतियों से सुन्दर नहीं हैं ११ 
--उसने कहा और क्ुककर कुत्ते के ओठ चूम लिये ! 

| 


व की 


डे 


प्रहरी ! रजनी कितनी शेष है 

महाशिव-रात्रि के गहन अन्धकार में किसी की मुक्त वाणी 
सहसा गूझ्ज उठी ! 

शिशु के कोमल चुम्बन-सी, मृत्यु के शीतल स्पर्श-सी 
किसी अज्ञात की पद्ध्वनि सोई धरणी के वक्ष पर छुनाई पड़ी ! 

किन्तु, निद्रा ने सतत्‌ जगनेवाले नक्षत्रों को भी अपने 
कृष्णाश्वल में लपेट लिया था । 

ओर सतरी खर्राटे भर रहा था ! 

केवल दीन दुखियों, त्रिताप ताड़ितों, पदाक्रान्तों की 
कुटियों से रोने-मींकने और कराहने का करुण क्रन्दन ही 
स्तवन और स्तोत्र पाठ था । 

अदृश्य चरणों की आहट निकट्तम आती जा रही थी, 

पवन वृक्षों से वीणा, भेरी और मदग के सुर निकाल 
रहा था। शिवालय में जलनेवाले घृत-दीप के क्षीण प्रकाश में 
वेदोच्चार करनेवाला पुजारी भी मध्य शवेरी की अचेना समाप्त 
कर काश्मीरी अगर की महक से मदहोश हो समाधिस्थ हो 
गया था | 

तब---अमल-धवल कैलाश से एक अपूर्व दिव्य-कर्पूर-गौर 
मूर्ति भूतल पर आविर्भूत हुईं, और उसके भाल पर शोभायमान 
अधर्ध-चन्द्र ने दिशाओं को ज्योत्सना-प्ावित कर दिया | 


डे 


+॥ आना धदधत 


चिरमृत्यु और मोह के हिंडेले में कूलते हुए मानव को 
उसने देखा ओर कहा-- 

“मै रात को आता हूँ ।” 

उत्तर में केवल हवा सनसनाई ! 

नर-शोखित-सिश्चित प्रथ्वी-परिक्रमा कर अर्ध-नारीश्वर धर्म- 
मूर्ति नन्दी पर बैठ शिवलोक गये, न किसी ने उनकी आवभगत 
की, न पूजा प्रतिष्ठा 

सप्ताश्वरूढ़ सूर्य के घुनहले प्रकाश में आँख मलते हुए 
उठे तब--उन्हें ज्ञात हुआ 

उनका जागरण असफल रहा | 

पतित-पावन भगवान भूतनाथ जब सर्व मंगल-मांगल्या शिवा 
के साथ अनुम्रह करने आये तब वे घोर तमिसा की गोद में 
बेखबर सोये थे ! 

प्रहती | रजनी कितनी शेष है ९ 

तेजः पुञ्ञ प्रकाश शनेः शनैः आ रहा है, फिर भी मायाविनी 
निशा अपना घूंघट नहीं उलटती । 

प्रहरी | रजनी कितनी शेष है ९ 


क्‍ | 


अं ज्नल 


। 


5 


किसी से पूद्द देख, वे कब आयेंगे ९ 

चॉद-चपक में भरी हुई वारुणी को किसी असतुष्ट ग्रह ने 
चलते-चलते बादलों की सप्त-रंगी पहाड़ियों पर उलट दी है, 

सागर और प्रथ्वी यौवन-द्वीप की अनन्त ऊष्णुता में समा 


रहे है ! 
सहायक-सरिता उनके उर में बहती है 
अथवा--मेरे हृदय में कौन जाने ९ 


सूदूर में जलनेवाले मन्द्‌ प्रदीप की गन्ध से जीवन-पतिज्ञ 
अन्धेरे की ओर ललक रहा है ! 


किसी से पूछ देख, वे कब आयेंगे ? 


| क्‍ 


& 


तापों की साकार मूर्ति, 

शक्ति और करुणा का अदूभुत समन्वय, 

जब हृदय-दौरबल्य करता है मानव को त्रस्त 

तो वह देखता है सभक्ति तेरी ओर 

और पुनः पा लेता है अपनी खोई शांति बिना किसी 
भगीरथ प्रयत्न ! 

जब पेर लेता है जीवन-मार्ग में हमें चतुर्दिक अंधकार, और 
पथ-म्रष्ट होकर पाप-रजनी में भूल जाते अपना निर्दिष्ट पथ ततब्र 
प्रेम की पुनीत किरण तेरे दयाद्वं नयनों से निकलकर देती सूचना 
हमें धर्म-सूर्य के अभ्युदुय की निकट भविष्य में ! 

तेरी नस-नस में होता है प्रवाहित 

अमर प्रेम का ज्वार और 

वह फुंक देता है मानव के रोम-रोम में 

निष्काम कर्म का अमिट सदेश ] 

मृत्योन्मिलित मानवता की रजनी पर तू उद्वित हुआ है 
मृत्युंजय के भाल-सा चद्र पराधीनता के अधकार को तू अपने 
आत्मवल से कर देगा सदा के लिए निःशोेप | 


भें श गभअपषनत 


| 


ख भआ अ ७ 


। 


६ 


सुहाग और अश्रु की रात को, यौवन के रंगीन उजाले में, 
मघुर-गरल प्रणय के घनी हरित छायावाले पुराने वृत्त की टहनी 
पर गुप्त स्वृतियों का एक ननन्‍्हा सा नीड़ बनाया है! उस 
आशियाने की रखवाली के लिए मैने जुगनु-प्रहरियों को नियुक्त 
किया है) ससार से अघाकर तुम अन्तर के स्वर्गेध्यान में उठ 
आओ तो सीधे वहीं पहुँच कर विश्रान्ति लेना, मेरे प्रेम-विहज्न |] 


। 


। 


हृदय के परिचिमी कोण से निकला हुआ मेरा प्रेम समुद्र 
के स्थिर रँगभरे कुहरे पर, धरणी के शुष्क अधरों पर शोकस्तब्ध 
वाणी की तरह फिरता है! आकार, आँख और घोंसले रहित 
वह उस अलम्य की खोज करता है, पुराने दुःख-सा लहरों 
के प्रकाश पर रोता है, और कभी ऐसी आह भरता है जैसे 
रात के ज्वार ने तारों के किनारे अपना सर घुन लिया हो ! 

हृदय के पश्चिमी कोण से निकला हुआ मेरा प्रेम उस 
अलभ्य की खोज में भटकता है । 


-प जद 


| 


॥ # 2 6७॥ 


| 


्ट 


जब अजाने ही तू मुझे अपने पाश्वे में ले लेता है, तेरी 
ह॒ृदू-धड़कन में मे सौन्दय और सगीत का ताना-बाना बुननेवाली 
चिस्-युवा प्रकृति को देख दुग्ध हो जाती हूँ | & 

जीवन की अमर लहर तेरी स्निग्पता मुझे देती है पर-- 
मैं उसका अह्ाद महसूस करूँ उसके पहले ही भाग्य का काला 
कर अपना निर्माल्‍ल्य समझ कर मेरे सुख को ले लेता है। अजाने 
मुझे निकट बुलाया पर बुद्धि के प्रकाश में तू ही बुक गया | 


हट 


खोए हुए प्व॑तों में कोई छिपी हुई मनोरम मृत्यु की घाटी 
नहीं है, और न मानव पद-चिह-रहित कोई पवित्र किनारा 
ही:जहाँ बैठकर में तारों का गुप-चुप होनेवाला प्रेमालाप 
देख सकती, सोने के पूर्व आकॉच्या के चिराग़ को गुलकर 
उनकी श्वेत सभा में होनेवाले मानव कर्मानुसार उनके भाग्य 
का निर्णय सुन सकती--समय की धूरि से अपना रूप घुँधला 
कर एक सूत्र में पोये हुए मनकी की भाँति निरन्तर फिरनेवाले 
क्रूर ग्रहों से एक बार मंगल मिलन का महा आशीर्वाद 
माँग लेती | 


ह्र्छ 


न ये ॥ 


| 


न आजनदधद 


| 

समुद्र और धरणी का परिधान पहन विश्व-सुन्दरी गगन की 
मुग्ध शैया पर तारों का तकिया लगाकर सोती है! मराली के 
कोमल बच्चों के समान बादल उसकी स्वप्निल अलकों से 
अठखेलियाँ करता है और प्यार के चुम्बन शान्ति के श्वेत 
कपोतों में परिशित हो किसी हरित प्रदेश के अशान्त प्रॉगण में 
उड़ विश्रान्ति लेते हैं और, सुरसरी ओज भरी बहाते हैं ! 


११ 

मैं क्या कहूँ ? जब मेरी मौन ही सब कुछ कह देती है ! 
मिलन के पहले ही हो जानेवाले विच्छेद का दुःख बादलों के 
बिदलते हुए हृदय को छूता है और वे बिसूर-बिसूर कर घुल 
जाते है । 

तरल वियोग की यही भावना जब प्रॉजल्य पहाड़ियों तक 
पहुँच पाती है तब उनका रूप काले कुहासे में ढक जाता है, 
जलता हुआ सूर्य्य आँसु के पाले से शीतल हो जाता है और 
आत्मा की कृति उसका क्रन्दन॒ उसी पर छाकर उसे परिवर्तित 
कर मौन कर देता है ! 


शअअआअ4व, 


१२ 


कोविद कृष्ण, 

श्री राधा चित्त-विहारिणी, महानन्दा तथा भुवन मोहिनी 
वंशियों के रव बन्द कर दे | तेरी सरला मुरली भी न बजा 
मदन हुँकत, बधुरः और षड़प्त वेशुओं को भी मुख से न लगा। 
मूकितापिका काकली को भी विश्राम दे जिसको श्रवण कर 
कोकिला भी मूक हो जाती है ! 

कवीश्वर, आज अप्ि वीणा के तार छेड़ और क्रांति के 
अनल-शिखाओं से लिपटे राक्तिम गीत उचार, 

जिन्हें सुन कर धूर्जती की अखंणड समाधि भक्ञ हो जाय 
नर-राज प्रलय का डमरू बजाये और त्रिकालाइनि रुद्र के तृतीय 
नेत्र से वह प्रलयंकारी महानाश की ज्वाला प्रज्वलित हो जिसकी 
घांय धांय करती लपें में हिसा, शोषण, और आतताइयों के 
अत्याचार जिसने मानव को त्रस्त कर दिया है, संसार को जीवित 
स्मशान बना दिया है, जहाँ कोटि चिताये सुलगती हैं, कैकाल 
भस्म होते है धकपक जल जाये |] 

और उस भस्म में फिर से मानवता का पूर्ण पुष्प खिल उठे। 


| 

वृज में खिली पलास, 

मलयानिल के गंधोन्द्धवास ने धरणीतल पर हरित आग 
सुलगा दी और श्री राधाजू के विरह-विहल मन में मधुर स्मृतियों 
की दारुण ज्वाला जिसे चदन, कपूर और कदली भी शीतल 
करने में असमर्थ थे | वेत्र निकुज्ञ में शीतल शिला खण्ड पर 
बैठी हरि प्रिया कृष्ण के मकरंद भरे राते-राते गुलाब से श्रधरों की 
स्वृति में मातल हो उठीं | कलिन्दजा अधकार की आत्मा का 
भेदन करती हुई तारिकाओं से सहसा पूछ बैठी“हाय, आज श्री 
वृन्दावन विनोदिनी रासेश्वरी को माधव ढिग कीन ले जाये ९ 

वृज में खिली पलास लाल लाल ! 


न जजयचधचधा 


| 

२४ 


तेरे प्रेम की अभिव्यक्ति मौन है और मेरी मुखर | श्रतः 
तू वह रहस्य है जिसमे जिज्ञासु चरम-सीमा की खोज करते है ! 
पर मे, खुली हुईं कोमल, दुखान्त-नाटिका हूँ. जिसे पढ़कर पाठक 
की अश्रु-अन्धी श्रोंखे भविष्य नहीं केवल अतीत का घुपला पृष्ठ 
स्पष्ट करती है ! तू आकर्षण-आक्रान्त चिर अश्न है और 

में गहन उदासी के बाद उत्पन्न होनेवाला चिर विराम ! 

तेरी अभिव्यक्ति मौन है और मेरी मुखर |) 


१५ 


सरिता भ्ौर सागर के संगम पर यदि तू मेरे साथ होता--दुःख 
और सुख के अघर-स्ुठ पर बैठ कर यदि त्‌ मेरे लिये गाता, 

जीवन और मरण की श्याम-श्वेत सन्पि-त्रेला में यदि तू 
सहसा आ जाता तो प्यार के मोतियों का अमिषेक कर तेरा रिक्त- 
चपक भर देती | तव-- 

नील घट थाये नेराश्य के स्थिर वच्च से धन कर वह शान्ति 
निफलती जो ऋषि-मुनिर्यों को मधुमति यूमिका में मिलती है )| 


श्प 


न पे उधर सा 


१६ 


मृत्यु और प्रेम यौवन की अन्धी टहनी पर पुष्प-नक्षत्र की 
उजाली रात में खिलनेवाले अद्भुत पुष्प हैं ! 
जो सदैव शरद-तारिकाओं के हृदय से कड़नेवाली शबनम 
की अलम्य बूदों से भीगे रहते हैं। 
एक दिन मानव-उर के खोये हुए स्वर्गोध्यान से प्रवाहित 
होनेवाले मुक्त-पवन के उष्णु-शीतल चुग्बन, वसन्‍्त का बाना 
पहन कर आते हैं, 
डाल सिहरती है, 
कृम्पून-भरे फूल--- 
अभिन्न हो धूरि के अधरों पर चू पड़ते है |! 
' मृत्यु और प्रेम यौवन की अन्धी टहनी पर विकसित होने 
वाले पृष्प हैं |] 


«..... | 

| 


जगत का राज़ खुलने पर वह रंगहीन इन्द्र-धनुष की तरह 
आश्चय-विहीन जड़ वस्तु-सा ज्ञात होगा ! 

बिना सुवर्ण के सूच्य अथवा कोमल धूप के बिना दुपहरी 
की कल्पना कर, अरण्यावनि पर आँख होते हुए भी अन 
की तरह टहलनेवाली उसकी निरावरण आत्मा को लाल टेसू 
के पुष्पों से ढक दे । 

खोए हुए द्वीप पर मडराते हुए मेघों की शूत्य दृष्टि में छन्द 
की रचना कर, उनकी ऊष्ण आहें तुझ तक पहुँचेंगी तब ही 
जगत का राज़ खुल सकेगा और तब जीवन में आश्चय न होगा 


१८ 


मेरे मनाने का विधान ही उसके रूठ जाने का कारण हुआ | 

वर्षों तक जिस रहस्य को अपने से भी गुप्त रखा वह आज 

सत्य” बनकर अचानक उसपर प्रकट हो गया और अब वह मेरी 
छाया को भी धूप का साया समझता है ! डे 
अरुण-इवेत मेरे सुन्दर कपलों पर निशा की श्यामता छा गई 

। ओऔर वह अपने 'प्यारः को नन्‍्हीं-सी भूल समझ मुझसे रूठ गया !] 


१७ 

१६ 


जीवन ओर मृत्यु के बीच गुजरनेवाली आशिक-घड़ियों 
का श्रृंगार उन अधप-खिले प्यार के प्रसूनों से कर जो प्रभात में 
खिल अंधेरी कल्पना के एकान्त गहन वन के अजाने पथ पर 
मुर्मा जाते हैं ! 

जीवन ओर सत्यु के बीच की घड़ियाँ--समुद्र के नीलम 
कूल पर बैठ, सुदूर से दिखनेवाली तुफ़ानों से उलभी स्वर्ण-मौका 
में बैठे प्रिय की प्रतीक्षा में वेग से उस ओर उड़नेवाली नन्‍हीं 
लहरियों के स्पन्दन पर दीप संजोते-संजोते काट दे | 

जीवन और मृत्यु की घड़ियों का श्वृंगार-- 

ज्वालामुखी के समान हृदय से विकीर्ण हुए प्रार्थना के 
आदर उद्गारों से कर |! 


" | 

। 


२० । 


मेरी निद्रा से अठखेलियाँ न कर, पीतम, मखि-प्रदीप को 
रनों का चूर्ण फेक कर घुंघला कर दे, चंद्रिका मेघों के आवरण 
में छिपा ले, अछूती लज्ञा को आँखों में सुला प्रेम की अभिव्यक्ति 
का प्रौढ विनिमय होने दे--क्योंकि चेतना के प्रदेश में तुमे न 
पाकर जन्म जन्मान्तर की कण भर के लिए भूल-व्यथा मुझे 
फिर से आधेरेगी और जाग्रति का विषम ज्वर मुझे सतत संतप्त 
और दुग्ध करेगा |] 

मेरी निद्रा से अठखेलियाँ न कर, प्यारे || 


२१ 


तू सत्यः और भ्ूठ से परे है, पाप-पुन्य की परिधि में 
नहीं आता, काल की सीमा से नहीं बंधता । तेरा सौन्दर्य नित्य 
ओर यौवन जरा की आँखों से ओमल ! 

मुझ तिल-तिल मिटनेवाली से मिलकर अनित्य नहीं बनना 
चाहता पर, जीवन की घूंट को गले में बांध में तुझे पाने के 
लिए प्रलय की अन्तिम घड़ी तक प्रयत्न-शील रहेँगी |] 


| 


१६. 

| 


२२ 


कर में कर लिये श्याम और में तारों के मण्डप के नीचे 
यमुना-तट पर विचर रहे थे । 

मधुर शब्दों में, कमल-नयन मेरे रूप की स्तुति कर रहे थे, 

और में तन्मय होकर उसे सुन रही थी । 

शीतल मंद सुगंधित बयार कुज्जन में विचर रही थी; 

किन्तु मधु मास की सुरभित श्वास से भी मधुर वह चुम्बन 
था जो कन्हैया ने मेरे अधर-सम्पुट पर बरजोरी अंकित किया |! 


॥ | 


4 आजकओफ 


| 


३३ 


कलुषों की कालिमा ने मेरे सौन्दय को नख-शिख तक ढक 
लिया, फिर भी पुराण-पशथ्ियों की तरह मेरे पापों के परिक्षालन के 
लिए प्रायश्वित की व्यवस्था नहीं की, क्योंकि तुमने पापांधकार से 
तुमुल करनेवाले उस प्रदीप का क्षीण आलोक देखा जो मेरे उर 
में टिमिटिमा रहा था ! 

किन्तु मै तुम्हारे वदान्य का भार सहतने में असमर्थ थी, 
और मैने अपना जीवन-पथ विवेक और तुम्हारी सुरुचि के प्रतिकूल 
ही निर्दिष्ट किया || 


२४ 


रावण द्वारा हरी गई सीता ने आकाश-मार्ग से गमन करते 
हुए वियोगी राम को पथ जानने के लिए अपने आभूषण बिखेरे 
थे ।मै सी इस गहन-वन में साधन-पथ के अमर पशथिकां के लिए 
ये गीत के गहने बिखेर रही हैँ, जिससे वे मेरे चले हुए मार्ग पर 
चलकर तुक तक पहुँच जायें ॥ 


२१ 


न आय या 


| क्‍ 


र्प्‌ 


श॒त्नू और मित्र तुम्हारे हँसोड़े ओर विनोद प्रिय स्वभाव के 
कारण तुम्हें न समझ सके; 

तुम्हारे स्मित मुख-मए्डल की आमा में उन्हें उस बेदना के 
ज्वालामुखी का ज़रा भी आभास न मिला जो तुम्हारे हृदय के 
अंतर्तम प्रदेश में घघकता था; 

रुद्र-रूपिणी विधना के वज्राघात, स्थित-प्रतिज्ञ हो, जिस 
धैय से आज तक तुम सहते आये हो, उसने मुझे सदा के लिए 
तुम्हारी बना लिया | 

तुम्हारे हगों की अश्रुधारा तो तुम्हारे हृदय की भूखी ज्वाला 
निरंतर शोषण करती रही ओर तुम अपने दुःखों पर श्रश्रुपात न 
कर सके, पर--- 

मेरी पीड़ित आत्मा गगन-गुल्लानेवाला हाहाकार कर तुम्हारे 
लिए अनायास रों पड़ी | 


| । 

२६ 


मधुश्याम रचो न रास ! 

मुरली-रव सुनकर ग्ृह-काज छोड़ आई हूँ ! 

चैत की चन्द्रिका छिटक रही है, मल्लिका महक रही है, 
आई में तुम सद्भ इस विजन वन में हास-विलास करने ! 

मन-मोहन मेरी आस पूरो न 

ज्योत्सना-पावित कुल्लों में मै नाचेंगी और तुम गाओगे--- 
मैं गाऊँगी और तुम नाचोगे 

मधुश्याम | रचो न रास ॥ 


२७ 


अवनि पर आजतक कितने फूल खिले और मुर्का गए 
ख़ाक से कितनी सूरतें उठीं और अपना सौन्दर्य क्षणभर बिखेर; 
फिर उसी में समा गई; किन्तु--काल की पिछवाई पर मेरे लिए 
तो उसी अमर चितेरे का लिखा केवल एकही मुखड़ा चमक रहा 
है और वह है--प्रिय तुम्हारा चन्द्रानन जिसके जादू भरे नेत्रों में 
भैने देखी है उस पार की निराली माँकी !)] 


श्दे 


२८ 


श्याम तो मथुरा गयो री. ... . . 
पलकों पर भूमते हुए, शब॒नम-गीले, रह्लीन सपनों को 

तिलाडलि देकर प्रेम की गहरी निद्रा से उठ- 

श्याम तो मथुरा गयो री ....... ] 

हृदय, अनुराग की धोर-गम्भीर झुत्यु-मूर्धता को भंगकर 
चेतना के हिडोले पर झूलता हुआ देख कि कालिन्दजा का 
प्रवाह कूलों के बीच थम गया है और श्रीहीन होगया है । 

वृन्दा-विपिन 

श्याम जू तो मथुरा गयो री.... ....! 


| 


| 


4 याद 


रद 


पिया की ऊँची अयरी पर चढ़कर में हरे इच्च और सुनील 
आसमान को देखती हैँ, जिसमें रवि, शशि, और दिव्य रलों के 
प्रदी रंगवाले पत्ती पंख फैलाकर दूर-दूर तक उड़ते हैं, गाते हैं; 
उनका गीत प्रेम का होता है; किन्तु सान्ध्य समीर में उड़ते 
4 उड़ते जब वे थक जाते है तब अपने बाजू बन्द कर मेरी कल्पना 
के मनोरम उद्यान में उगनेवाले जीवन-तरु की शाखाओं में बुने 
हुए घोंसलों में घुस उसी आतुरता से निद्रा, मृत्यु और सुनहरे 
प्रभात की प्रतीक्षा करते हैं जिससे कि शहीद फाँसी के तख्ते पर 
भूलता है |) 


| 


-  अनबदत 


३० 


महा-मिलन की बेला है, फिर हम और तुम क्यों न मिले ९ 
अम्बर ओर अवनि मिल रहे हैं, यौवन ओर जरा मिल रहे हैं, 
जीवन और मृत्यु मिल रहे है, प्रकति और पुरुष मिल रहे हैं-- 

महा-मिलन की बेला है फिर हम और तुम क्यों न मिलें ? 

जल और थल मिल रहे हैं, भय और प्रीति मिल रहे हैं, 
पाप और “पुनः मिल रहे हैं, गरल और छुधा मिल रहे हैं, 
अधर से अधर मिल रहे है, फिर हम और तुम क्यों न मिलें ! 


५ | 


-॥ अं जआ वध 


। 


३१ 


निकट, सदेव निकटतर और साथ-साथ दो सरिताएँ बे 
अपने अलग-अलग मार्ग से, प्रत्येक अपने उद्गम स्थल से अलग, 
जब तक कि पर्वत-द्वार भलीमाति न खुल जाय, और किर चट्टनें 
ओर चरागाह उन्हें अलग न करें--और बवे--अपने विशुद्ध ' 
जललोत मिलाकर पुष्पित-वर्नों और उपवरनों में बहें ! 

ऐसे ही तुम्हारा और मेरा जीवन पविन्नता और शान्ति में 
एक दूसरे से मिलकर उतरे, बहे, और वह आत्मा का मौन 
मिलन कभी बन्द न हो--जब तक कि वह गम्भीर, अनन्त महा 
सागर हमें अपनी अनन्तता में न लीन कर ले || 


| . 

३२ 


कौन-सी शक्ति मुझे तेरी ओर खींचती है ? मानव मृत्यु की 
छाया से भयभीत होता है, पर तेरे ध्यान ने मुझे जीवन-मरण के 
ऊपर उठा दिया है ! 

तेरे प्रेम के लिए मै जी-जी कर मरती हूँ | तेरी आग से 
मेरी आत्मा पिघलती है और वह तेरे सौन्दर्य को अ्रधिक दीघत 
करने के हेतु तुभम मिल जाती है | 

तुमसे अब दूर होना असम्भव है ! 

तूही मेरा धर्म और मुक्ति है | वेद वेदान्त नहीं, में तो 
तेरी आँखों को पढ़कर ही स्वर्ग का राज समझ लूँगी ]] 


“ 


4 आ आनध् 


रेरे 


अपना हृदय-संगीत छुनने को वाध्य न कर, यदि ग्रह 
अन्तिम और अन्यतम इच्छा भी पूरी हो गई तो लम्बे जीवन का 
निःशेष कैसे होगा १ 

यही कामना विस्तृत-नभ के किसी कोने में छिप तेरा कौतुक 
देखती है--बरसी हुई आशा और सभों की बदलियों का पानी 
अपनी आँखों में भर संसार के घुधले छाया-प्रकाश में तुझे 
देखती है, तेरे नूर के अनल से अपने परों को काला करती है 
और तब चन्दन की गीली लकड़ी की तरह निशि-दिन जल मानव- 
आकाश के रोम-रओं में सौरभ भरती है ) 


। 

२४ 


“भाई मोहे कृष्ण-वासुकि ने डस लीनो री” 

गम्भीर-गरल प्रविष्ट होकर, विद्युत बेग से मेरी नस-नस 
में संचरण कर रहा है, और मेरे नयनों के सुनील निलय में 
श्याम घटाएँ घिर आई हैं ! 

मेरा इन्दीवर-सा गोरा-गोरा गात नीलाम्बुज के रंग का 
हो गया है और मेरे नव कोंपलों से कोमल अधरों पर साँवरे के 
फन की फुफकार से नीली झाँई छाई है और उनका माधुये फेनिल 
हो उठा है ! 

मेरे रक्त-कमल और नवल-चन्द्र से थुति वाले नख मृत्यु के 
प्रदेश में खिलनेवाले कृष्णु-कमल-से काले होगये हैं ओर--- 

मेरे वक्ष में विकसित शतदल कमल से भरती हुई स्वर्ग- 
मकरद की मद्ाकिनी कालिन्दजा-सी नीली हो गई है । 

विषघर के विषम विष की मूक बेदना का भार असक्य है-- 

गोकुल में नदरायजी का चुत एक प्रसिद्ध गारुडी है, भैया 
मोरी--उसे बुला, मत्र और भराड़-फूँक द्वारा मेरा उपचार करा 
नहीं तो--में सुरपुर सिधारी । 

“आई मोहे सांवरे ने डस लीनो री ||” 


अर सदा व 


| 


। 


मधुर मौन के अदृश्य पछ्चियों के ३वेत पंखों के समान जब 
आसमान से हिम-गिरता है, ज्वार का शीतल हाथ मेरे मानस में 
छिपे हुए एक मात्र विचार को छूता है तब--अन्धकार से भी 
गहरी बेदना से आक्रान्त मेरा मन तेरे आतुर आलिज्नन का अथ 
समझने तेरे निकट आता है ! 

जगने-सुप्त स्वप्नों की आँख मिचौनी से हृदय की परिवर्तित 
होनेवाली ऋतुए पल में श्वेत होती हैं तब--तेरे प्रेम-अवाह का 
अर्थ समझने तुमसे आत्म-सात करने के लिए मेरी आत्मा का 
रजत-दीप अपने आप ही जल उठता है। 


थे 2 अदा 


३५ 


३१९ 


जय +# खा ॥& 


३६ 


शैशव के भोले दिनों में मैंने एक आम्र वृक्ष लगाया और 
वह शनेः शनेः मेरे साथ बढ़ने लगा, किन्तु उसकी श्रीवृद्धि में 
पूरा युग लग गया | 

उस खोये बालापन को एकमात्र स्वृति की सघन डालों पर 
बैठ कोकिला कूजती है, ओर मघुमास में उसकी मज्ारियों की 
महक से सुवासित पवन क्लान्त-पथिकों के छुदय में एक अजीब 
गुदगुदी पैदा करता है, परन्तु-- 

किशोरावस्था में पदार्पण करते ही मेरे हृदयोच्यान में प्रेम 
का बिरवा ऊगा और सखीरी, वह तो मदारी के वृक्ष की भाँति 
एक दिन में ही पाताल तक अपनी जड़ जमा ऐसा विशाल बन 
गया कि उसका 'छतनारः आकाश को चूमने लगा || 


| 


4 भेजी दल 


३७ 


उठना, उठना, और फिर सहंसा ही डूब जाना-यह तो 
जीवन का कमी न छुलमनेवाला रहस्य है ! 

अनन्त ईश्वरीय ज्योति की तरह, सूर्य की नन्‍हीं रश्मि 
की तरह हँसता हुआ चिर -परिचित मानव-यात्री जिज्ञासा आँखों 
में भर संसार के नदी-नाले पार करता है--आकाश के नक्षत्रों का 
हिसाब लगाता है, द्रारों में फॉक्ता सीकर और शिला-खण्डों 
से खेलता, टकराता नीचे उतरता है और तब--बच्चों की 
खुशी से घर का आँगन दीघर हो उठता है। 

बुलबुले की तरह उठना और फिर डूब जाना यही तो ........ | 


३८ 


कबतक तुम्हें दूर से देखू १ 

कबतक तेरे गुज्लनन लेकर तेरे गीत गाऊँ, कबतक तेरा 
रूप पीकर यौवन के स्वप्न बेचे! | श्लथ-बन्धन होकर अरविन्द 
पर ओस-कण के समान, काठ में अनल के समान कबतक तुममें 
रह कर भी तुभमें न रहूँ, कबतक तुम्हे दूर से देख ! 


। 


डर 


| 


े< 


काई का पर्दा चीरकर जब मेरे निर्मल नयन-उद्‌धि में तू 
अपना नूर निरवने लगता है तब--नम के सांध्य-मेघ पीत 
वर्णो होते हुए सूथ्य की अन्तिम किरणों को पीकर भ्लूम उठते है ! 

कृष्णु-हरित परिधान पहने पहाड़ियों के हृदय से बहता 
हुआ निरन्तर सोता स्तब्ध सरिता की श्र्ध-निद्रित लहरों में 
विफल सपनों का स्पन्दन भरता है और तेरी अम्बर-सी 
आँखों में अवनी जीवन की स्थाही से सौन्दर्य का इतिहास 


लिखती है | 


4 अब 4 60 


| 

आकाश के जालीदार परदे को उठाकर रंग-बिरंगे फूल 
पललवों के क्रुरकुट से ढके हुए तेरे घर की सुन्दर परी-सी 
परछाई की ओर देखती हूँ जो सदैव मेरी पड़ोस में बहनेवाली 
स्वच्छ सरिता में पड़ती है, पानी में राह बनाकर खुले द्वार प्रवेश 
करने की चेष्टा करती हूँ; परन्तु-- 

जाने क्यों मीन के चंचल नयन मुझे वहाँ बांध लेते हैं और 
हाथ-पैर पछाड़कर भी मे तेरे देहली तक नहीं पहुँच पाती ! 


8९ 


सूथ्यास्त की बेला करीब है, और दिन में जलनेवाले 
दीपक का स्नेह भी खुट चुका है। अभी पृथ्वी की बाहों पर 
विश्रान्ति की आशा लिए अन्धकार उतरेगा और अभिसार की 
काली आँखें सुरमे के सौन्दय से चमक उठेंगी तब-- यौवन के 
क्लीण आलोक के सहारे वे आवेगे | यहाँ तक पहुँचकर भी मुस्े 
पहचान न पायँगे, क्योंकि सूर्य्यास्त की बेला करीब है, और 
दिन में जलनेवाले दीपका का प्रकाश क्षीण हो चला है | 


श्र 


| 


शहद 


8२ 


अध सुप्तावस्था में मैं एक धुँघली इुन्दावन की गली में 
चली जा रही थी। निद्रा ने मेरे चेतना-चन्द्र की घेर लिया। 

एक मन्दिर के द्वार पर मुझे एक बड़ा दिखा । वह मुझे 
नींद-सी हरी घास के कोमल स्वप्त फूलों के गीत, ओर चिर 
नूतन वृन्दा की कहानियाँ सुनाने लगा--डसका विश्वास था 
कि वृन्दा गठएँ विना कष्ट के गोलोक में सीधी चली जाती हैं- 
जहाँ सुरमित पुष्पों से भरे दूर-दूर तक फैले हुए चरागाह है-- 
मन्दाकिनी में वे अपनी तृषा शान्त करती हैं और, कल्पतरुओं 
की छाँह में बैठकर जुगाली करती हैं |) 

पास ही में मुझे एक चिर किशोर गोप दिखा जिसके 
(साल'-से विशाल नयन थे, मुख में मुरली थी, उसके चहुँओर 
असंख्य गउएँ एकत्र होगई | 

उनकी मधुर ध्वनि और “चराको! की आहट से वातावरण 
भर गया--मै देखकर मुग्ध हो गई ह 

गहरी नींद ने सुमे गोलोक की अ्रलभ्य भाँकी करादी || 


न्‍ >> व दा 


| 

| 


9३ 


वनस्थली के व मदल के छिद्रों से निकला हुआ सुगन्धित 
अन्धकार जीवन के दिग्बिमूढ़ स्वप्तों पर छा गया तब “'साँकरी 
गैल” पर प्रियत्तम की प्रतीक्षा में लेटी हुई शुक्त-बसना रजनी के 
रूप-विन्यास से अमर यौवन का सजन हुआ ! भीगी, लजीली 
पलकों से चेतना का माधुय्य चू पड़ा और--उद्दाम यौवन के 
उफान पर रसीली कल्पना का जल-पावन हुआ जिसने कविता- 
सुरसरी का रूप ले विश्व की मरुभूमि को नन्दुन-कानन में परिण॒त 
कर दिया |] 


वे 


यदि तुम निर्मम-विश्व की कढु आलोचना से बचना चाहते 
हो तो भींगुर बनकर मेरे मन्दिर में आना, में प्रकाश की प्रथम 
किरण बन तुमे छिप जाऊँगी | फूलों में हास बनकर आना, मै 
नयनों की रुचिर सुधा बन तुममें समा जाऊँगी ! आशा में ओज 
बनकर आना और मैं अपने यौवन-बन की माधुरी बन तुममें 
रम जाऊँगी | 


३७ 


श्द् 


8४५ 


पत्तियों का कलरव सन्ध्या के सुनहरे-रुपहले रहस्थों का 
उद्घाटन कर रहा था, 

बरसात की शलथ-श्वाश नीबू और नारज्जी के फूलों से 
भकमोर थी, 

श्यामल अन्धकार रहज्ञीन व्यथा के अज्ञात स्वप्नों का भार 
लिए जगती की अनिमेष पलकों पर उतर रहा था, सौन्द्य- 
पद्म श्री के अनन्य-प्रेमी, कवि की बुभुत्ता कोमल ओर तीढू स्पष्ट 


और अस्पप्ट धीमे और जलद-ह्वर में सहसा फूट पड़ी--- 


उसका गीत वाब्छा और वेदना से ग्रोत प्रोत था जिसे सुनकर 
अवनी आसमान, जल-थल सुलग उठे; निराशा का खोत उसके 
करण्ठ से प्रवाहित हो रहा था। वायु और वनस्थली, चाँद और 
तारे उसके साथ रो रहे थे । 

अन्त में उसकी सगीत-लहरी नाद की आत्मा के पर्दो' को 
चीरती हुईं शुद्ध आह्ाद के शुत्र गगन में उठी-- 

वह प्रेम का अभिनव सफल आह्ान था || 


44 * 2 &| 

समा के गंगा-यमुनी प्रकाश में सृत्तु के द्वार पर एक विधुर 
पत्ती बिल्व के ढूंढ पर बैठ कर अपनी मत प्रियतमा के बिदोह 
में हृदय को अश्रुओं में बहा रहा था-- 

उनपर अगार बरस रही थी, और नीचे--अकूल, अथाह 
वैतरणी का गति हीन अनन्त प्रवाह लहरा रहा था !! 


है ही 


उस दिन पीपल के पेड़ के नीचे बैठकर उन्होंने प्रेम की 
परिभाषा की | यौवन की बुझी हुई श॒मा को प्रवालों की ओट 
कर वह उनकी अनुभूतियों पढ़ती रही । 

पवन के उच्छवास से पत्तियाँ कॉप रही थीं, 

जलराशि के नीले सौन्दर्य में नक्षत्र जाग उठे, ज्योत्सना 
की आँखों से निकले हुए नन्‍्हें बादल के रंगीन टुकड़े च्षत-विक्ष॒त 
आकांक्षा की तरह आकाश में इधर-उधर उड़ने लगे तब जीवन 
की चेतना जगा उन्होंने प्रेम की परिभाषा की || 


(४ :॥ 


न 4 4 ८३ 


| 


०८ 


यौवन के फ्रेके हुए सुमन-शरों की उपेक्षा कर जिस तरह 
शैल-श्री ने सदियों तक शिव के लिए. साधन का शौर्य बहाया 
उसी तरह उल्लास के बसन्त में रहकर में भी तेरी उपासना में 
कालान्तर कर दूं गी--- 

जब तक तेरे प्राणों में मेरा प्रवेश न हो जाय तबतक--- 
मेरे श्वास की कोई कृति न होगी, स्पन्दन में कोई सोन्दर्य न 
होगा, न दृष्टि में अनन्त को जगानेवाला जादू ही ! केवल, 
नाद का अमर-संगीत घड़ियों को स्तब्ध करेगा और में ज्वाला- 
मुखी के झरते हुए अधरों पर आसन लगा तेरा आ्राह्मान करूँगी |] 


॥ | 

घनी भाड़ियों के झुरमुट में छिपे हुए मौज के मरुचान 
कभी-कभी खोये हुए शिशु के रुदन के समान प्रभञ्नन की बाँसुरी 
से प्रकम्पित होते हैं ] 

, अगाढ़, अन्धकार छाले के पूर्व मिलमिले प्रकाश से प्रकृति 

में हास भर जाता है ! 

प्रतिक्षण प्रकृति में परिवर्तन होता है पर मैं- 

शीत और ग्रीष्म में समान जलती हैँ और मेरे त्रास का 
कोई त्राण मुझे! नहीं मिलता |! 


8१ 


 भनयशनदधत 


प्र 


प्रथण आलिज्ञन की पहली रप्ठति सन-सन करती हुईं उसी 
तरह मेरे नवंगों को फहराती है जैसे भरी हुईं वारुणी की जुड़वाँ 
लहरें प्याले के अघरों को | 

समय की पछाड़ें खाये हुए शैल के श्वेत ओ पर सौलहों 
श्ंगार से सजी हुई रमणी पर पवन का मोह ठहरा और वह 
अपनी ही दृष्टि में परास्त हुई---] इसी तरह मेरे योग-स्निग्ध 
संयम के पट को धीरे से खटखठा कर तू अदृश्य हो गया और 
अब---उस प्रथम स्पश की पहली स्थ्वति मेरे प्राणों के निर्जीव 
पिए्ड को प्रतिपल आह्वान करती है |! 


५ | 

४१ 


निकट आ आ कर दूर जाता है, इसीलिए तेरा आकर्षण 
असीम हो गया | तू मुकर,--पर, तेरी रुखाई मेरा रुख न 
मोड़ेगी, 

मेरी आह और आशीर्वाद का अधिकारी केवल तू होगा ! 
तेरा प्रेम ग्राप्त करने के लिए में सृत्यु पर्यन्त सतत तुमसे प्रेम 
करूँगी--] 

मेरे शोक से 'सेवन्ती? मुर्सा जायगी, और जिन आहों 
पर आज तू तरस नहीं खाता ओर आँसू सूखे पत्तों की तरह मर 
जाते हैं उनकी कीमत होगी ! 

जिस घड़ी मेरे दुःख का अन्त होगा उसी घड़ी तेरा चिन्त- 
वन भारम्भ होगा !| मेरा विश्वास है, ऐसा कोमल हृदय बिना 
प्रतिकार पाये नहीं ट्ूढ सकता ]] 


| 6 


| 


श्ेदे 


भर 


शशि-मुख से निकली हुई रजत-घूप का पहला पूर सागर 
की धमनियों में रक्त-सश्चार और पवन की न दिखनेवाली नसों 
में प्रकम्षन भर वनश्री की अछूती सुगन्ध से उसे मातल बना 
देता है | 

अब्र की आँखमें बना हुआ घूलि का मन्दिर भी ज्योत्सना- 
रज्ञित हो जीवन की साँस लेता है पर--निशा के सन्नाटे में तेरी 
जुस्तजू में निकली हुईं मेरी घड़कन मुझमें लौट कर नहीं आती !! 


रे 


गोधूलि के समय ज्लितिज के उस पार शंख बजता है ! 

निशा का मौन भंग करने के लिए मलयज मधुर-मधुर 
सिसकियों से रोता है ! कुसदिनी की स्वप्न-समाधि खोलने के लिए 
सूर्य सोने के सहख करों द्वारा श्वॉसों की माला भेजता है, पर-- 
जिसकी साथ में मैं कुर रही हैं वह नोलख नेत्र होते हुए भी 
मेरी ओर नहीं देखता ॥ 


श बा जे छा 


न जा 3 6 


| 


पे 8 


जब पद्चियों का मधुर एकान्त सुन्दर कलरव बन्द हो जाय, 
हरित दूब का उभरा हुआ अँश्वल हवा की पहली लहर द्वारा 
आसमानी फूलों की कलियों से भर जाय और अनल-परों वाली 
कल्पना उर में तूफ़ान उठाये, अनजाना चिर-परिचित प्रतीत हो, 
विचारों के आठ मूक और उनका निर्माण स्पन्दुन हीन हो जाय, 
मन रुठे हुए बच्चे की तरह मौन के भूले पर सो मां की लोरी 
के स्थाव पर सिन्धु के उस पार से आनेवाले संगीत की चिरन्तन 
सदा में ल्लीन हो जाय तब--मुझे नहीं पर मेरी स्घृति की 
स्पृतियों को तुक तक आने देना ताकि वह सोने में तेरी साँसों 
की सुगन्ध से प्राणों को पालने का विधान कर सके || 


छुप 


जा आ धव 


| 


पथ 


जाने क्यों संसार के प्रत्येक ताने बाने में सौन्दर्य और संगीत 
को निरन्तर बुननेवाली तेरी धुन सुनती हैँ ! 

ऐश्वर्य के महलों से भी श्रधिक स्पष्ट दुःख के दरवाज़े पर 
अँधेरे की गाढ़ छाया में तेरा आकार देखती हैँ | 

राज-पथ-की पराग-रक्षित सड़कों पर तेरा उपहास ओर 
किसी छोटे से गाँव की निश्तल सड़क के किनारे की 'धूरि-ढेरः में 
तेरी अश्रु-मिश्रित मुस्कान देख आत्म-विभोर हो जाती हूँ |! 


| । 


पं अजगनबदल 


४.६ 


जिस तरह वसन्त क्ली हरित अप्मि से प्रत्येक वन-वाटिका 
जल उठती है और सौन्दर्य की इन्द्र-धनुषी आँखें चैती-गुलाब की 
बन्द पंखुड़ियों पर ठहरती है, उसी तरह कमी न पुराने पड़नेवाले 
तेरे यौवन के प्रथम स्पश ने अव्यक्त कम्पन से मुझे भर दिया है ! 
मेरी लाज स्वेद के लाल मन के चुनने में व्यस्त है, उसकी आत्मा 
प्रेम के अज्ञात रहस्य देखती है ओर मन ही मन मुस्कुरा 
देती है | 


ही 


* # | रथ 


पर 


यदि तू मेरी प्रेरणा न बने तो त्रिभुवन का अनिध सौन्दर्य 
भी मेरी कल्पना को जगा न सकेगा और अतीत के प्रशस्त ललाट 
पर स्वर्णक्षरों में लिखा हुआ मेरे गीतों का अर्फुट इतिहास काल 
की अलकों में ऐसा अस्त हो जायगा जैसे प्रलय के बादलों में 
जीवन के सप्तरगी सूआ्य का प्रकाश अथवा--अरथाह जल राशि में 
ज्वार से टकराई हुई श्रमित नौका |] 


, । 

५८ 


मानव-मन की मध्य-रात्रि में प्रतीक्षा-पंद्ी के श्याम परों पर 
झूलते हुए तेरे प्रथम परिरम्मण की परितृत्ति हो उसके पूर्व ही 
तेरे छृदय पर अहर्निश फिरनेवाली दोहरी श्वार्सों की माला का 
कोमल पर निठुर व्यवधान मेरी मादक तन्मयता तोड़ देता है 
ओर तब में- 

योग-अ्रष्ट तरुण तपस्विनी की तरह उसी सुराम की खोज 
में भटकती रहती हैं ॥ 


5  ॥ नबधप्ा 


पर्द्‌ 


मैं जीवन भर अपने आराध्य बदलती ही रही क्योंकि, 
किसी भी उस्तर-प्रतिमा में प्राण फ्रूँक उसे वरदान देने की क्षमता 
प्रदान न कर सकी | 

मेरी विश्रान्ति--थतली भी एक न रही क्योंकि तुझे खोजने 
के लिए मुझे जाने ओर अजाने अनेक पथ अपनाने पड़े ! 

मेरी आँखें केवल रुदन के अश्कों से ही तर न हुईं, हँसने 
के लिए भी वे रोई उस समय ऐसा प्रतीत हुआ जैसे सान्ध्य- 
नरगिस शबनम से भर गये है ! 


| 

६० 


मै तूफ़ान में पैदा हुई और लहरों पर मूली | कमल- 
किश्ती पर यौवन चढ़ा तब पलकों में दुःख का करुण रूप 
छा गया ! 

अज्ञान द्वीपों के अमिमंत्रित करोखों से कॉक कर संसार के 
रहस्यों से विकल हुईं और मेरी तपश्तिवनी व्याधियों को बिना खीज 
पी जाने वाली मुख-मत्यु से भय मीत हुई ॥ 

माया की ऑंच से जले हुए जीवन के परों को बुझाने के 
विराट प्रयत्न में अनुरक्ति की कमज़ोर सांस उखड़ गई । 

मैं सागर के तुफान में उत्पन्न हुई || 


५१ 


ग्द 


शत सी जय धयो 


६१ 


तीत्र गति से चलती हुईं समय क्री नाड़ी को पकड़ तुझे 
रोकना चाहती हूँ पर परिष्कृत नियति-तूलिका विविध व्यवघान ले 
मेरे-तेरे बीच खड़ी हो जाती है और मै तेरे हृदय में छिपा स्व 
नहीं देख पाती ! 

जीवन की पूरक शक्तिदूर से तेरी विरक्ति का स्तौन सन्देश 
देती है पर मे--तुसुल के साथ रोकर भी तेरे निश्चय को 
अनुरक्ति के गुण से नहीं खींच सकती |! 


५ हे 


# मं 4 (ये 


ब्र्‌ 


समय जब सत्य और मूठ का अन्तर सममा देगा तब तुझे 
ज्ञात होगा कि तू ही मेरे एक और अन्तिम प्रेमी था, तेरे ही 
सौन्दर्य ने मेरी आत्मा को इस तरह मदहोश किया जिस तरह 
शराबी के मन को शराब की कल्पना ! 

काल जब सत्य और असत्य का निराकरण कर देगा तब 
कदाचित तू समम्केगा कि तूने उसी शिला की उपेक्षा की जिसपर 
बैठे उम्र भर आराघना कर इन्द्र को भय-विहल किया ! 

चिन्तन का पर्दा चीर जब तू स्वयं 'सत्‌ः और 'असत! का 
स्पष्टीकरण करेगा तब तू जान लेगा कि मेरी ही आँखों को पढ़ 
तू ने ज्ञान का अक्षुत भण्डार पा लिया है || 


| ५ 


+ डे 


श जी > छा 


द्ष्रे 


मानव-महासागर के किनारे क्षितिज पर ऊगने वाला वह 
नक्तत्र होती तो साधक की तरह जाग कर काली रात के अवगुरठन 
में छिपे तेरे चन्द्र-शवेत कोमल रूप की कल्पना कर कर गहों के 
कोप से तेरी रक्षा करती, और, बन की नीरवता से निकले हुए 
तेरे निश्तल पथ को चाँदनी का प्रकाश पिला तुमे सुख-सौरभ- 
स्तात कर देती |! 


६४ 


रोकर प्यार की बात कही थी अरब हँसकर उसे इन्कार 
करता है | 

जीवन के दाया-प्रकाश में बैठ उसने मेरे मन का हन्द्न पढ़ा ! 
नम में खिले बड़े-बड़े बादली फूलों की भाड़ में बैठ चेतना का 
नि॑न्द् स्वलन॒ देखता रहा पर अब--अवसाद और बेदना से 
भेरे मेरे गीतों पर निर्वेद्‌ का प्रस्वेद देख मुकुर गया |) 


| 

६५९ 


'तंत्रों के परोक्ष तारों से बंघकर तू मेरे निकट आया तो क्या 
आया ? अमिशाप के अश्कों से भीगी हुईं मेरी रूह सदैव तन्हाई 
भें शान्ति को कोसती रहेगी ओर निकट रहते हुए भी मुस्छे दूसरी 
का अनुभव होगा, मेरे अरमान उसी तरह मिट जायँगे जैसे 
अम्बुज-पुट में बंधे हुए अमर के, क्योंकि सूर्योदय होने के पूर्व ही 
स्वर्ग का इवेत मदोन्मत्त मानव-बन में घूमनेवाला निद्ठंद्र गज 
उसे अपने मुँह में दबा लेता है । 


बा #) 3 ६0 


६६ 


किसी तूफ़ानी हवा ने एक दिन मेरा स्पश किया, हिमाच्छा- 
दित पहाड़ की बेंजनी चोटियाँ भी उससे हिलकर मर्मान्त हुईं 
और वियोग के करुण-गीत का खोत उनमें फूट निकला ! 

बहते हुए पानी से भी वह अधिक तीम और जादू-जोर 
वाला मालूम हुआ ! 

उसमें एकान्त सौन्दर्य था, जिसकी गहराई में डुबकी लगा 
कर मानो में जी उठी !! 


॥ | 

| 


६७ 


ए जीव ! गृद्ध की तरह तू भी अपना नीड़ किसी ऊँची 
चट्टान पर बना | कोलाहलपूर्ण जन-पढों से दूर बस, क्योंकि वे 
पाप और घुणा के आवास हैं | तूफ़ान में जब मानव अपने-अपने 
घरों में और पक्ती घोंसलों में आश्रय हूँढ़ते है, तब ऊकाब गगन में 
बादलों के भी ऊपर उठता है और बिना चकाचौध के सूर्य को 
स्पष्ट देखता है !! 


६८ हि 
वेदों ने कहा--तेरा प्यार बिना बरसी हुई ओस-बिन्दु-सा 
अलम्य है और उसे प्राप्त करने की घड़ी ब्रह्माएड के वक्त पर 
छाये हुए इन्द्र-धनुष की श्रृंखलाओं में बद्ध ! 
रूठे हुए शिशु के समान मेरा मन तेरे दिव्य रूप की झलक 
से यौवन के कँटकित पथ पर मचल गया है और मे तब से 
विश्रान्तिहीन तुझे तक पहुँचने का पथ खोज रही हैं |! 


। 


शअ्य्नजनदयो 


दर 


उन पहाड़ी-गुफ़ाओं में जाऊँगी जो घूलि और आँधी को ' 

अपने छृदय में भरती हैं | अँधेरे के कूल पर बैठ संसार-सिन्धु के 
अन्तर का गीत सुनूँगी और वह रहस्य जानूँगी जो गुद्य है | मय 
भरी आवाजें मुझे भयभीत न करेंगी, में आसानी से उस 'शब्दः 
की कल्पना कर सकूँगी जो उठते ही अस्त हो गया, उस घुँघले 
छाया-राज्य में बड़ी से बड़ी दुविधा भूल जाऊँगी, याद रहेंगे- 
केवल पीले गुलाब-सा चाँद श्रोर नीलिमा से भरे बादल जो 
शुबनम से प्रकृति की आँखें तरल कर स्वयं हँसते हैं ! 


" 


। 


मेरी प्रेरणा उस एकान्त-शिकारी की तरह मानव-हीन मरु- 
भूमि पर अदूभुत अजानी नियति की खुदूर से आनेवाली निरन्तर 
वाणी के वक्त पर फिरती है और डूबते हुए पवन के स्निग्ध 
अद्चल में छिप जाती है। दूब की उष्ण आहों में गाती है, तब 
फूर्लों के भार से कुकी हुई भाड़ियाँ विहँसती हैं और वह पह्चवों 
पर बिद्ले हुए दूव-विन्दुओं में तुम्हें |खोजती है ! 

| ््ि 


भर मेजपषचनचत 


७१ 


कृष्ण-हरित सुई से पत्तोवाले देवदारू के वृक्षों की बिखरी 
प्राणी-शब्द-शून्यं छाया में मेरी छोटी-सी पूर्ाकुटी है ! मध्य-रात्रि 
के बाद ज्योत्सना-रज्ञित शाखा पर बैठ तेरी वंशी बनकर में 
गाऊँगी ! 

तेरी आँखें हिमाच्छादित कपूर-सी ऊँची नीची पएथ्वी के 
उस पार शूत्य में विलीन होनेवाले तरानों को खोजेंगी और तू 
आकर मेरा द्वार खटखटठायेगा, पर मे अपनी आहट के अतिरिक्त 
कुछ भी न सुन सकूँगी ओर तुझे! निराश लौट जाना पड़ेगा |! 


ह | 


श्र बे खाल 


७२ 


दोहरे अन्धकार में भी तेरी आँखें शुक्र तारे की तरह मेरे 
मानस-क्षितिज पर लुकलुक करती हैं ! फिर भी--मेरी मानवीय 
आत्मा जीवन की निठुराई से करुणाह् होती ही रहती है--वह 
आकाश के अजाने पथ पर कल्पना के बीज बिखेरती है और 
पुष्प-चयन करती है । 

उस राज़ को मे लिख नहीं पाती ) भविष्य के गहन बन को 
खोज करने की शक्ति भी मुझमें नहीं है और न मेरी प्रतिभा प्रहरी 
की तरह सतत्‌ जगकर उसकी गुद्यता ही समझ पाती है ) 

प्राणि मात्र अतीत की अनुभूतियों भें उसकी झलक देख 
लेता है, केवल मै--उससे महरूम रह अन्धकार में चमकनेवाली 
तेरी आँखों की 'लुक लुक” ही निरखती रहती हैँ || 


| ॥ 


है. 


श्य जय नचनत 


जे 


सुमुखि, तुग्हारी भोंहों के प्रति मैंने एक कवित्त रचा, 

तुम्हारी नासिका की प्रशंसा में मेंने एक दोहा कहा, 

तुम्हारे मुख-कमल के प्रति मैने एक सोरठे की कल्पना की, 

तुम्हारी ग्रीवा के प्रति मैने एक चोपाई बनाई ; 

ओर जब--मैंने तुम्हारे हृदय का निरीक्षणकर लेखनी 
उठाई' तो शब्दकोष रिक्त था । 


| 


कप 


चि नी न्‍प 68 


9४ 


समुद्र की उन नन्‍्हीं-नन्‍्हीं उर्मियों से मेरा हृदय निर्मित हुआ 
है जो कभी तृफ़ानों के गले लगती है और कभी उल्लास और 
शान्ति से उत्पन्न होनेवाले स्मित-दुःख के भार से प्रकम्पित होती 
हैं या कभी स्पन्दन-हीन होकर मृत्यु की छाया-सी श्याम नज़र 
आती हैं । 

प्रेम-सूर्य का प्रकाश प्रविष्ट होते ही वह मुखर हो संगीत 
का सजन करता है और तब मेघ और सिन्घु की आत्मा मिल 
जाती है !! 


9५. 


निशा के साये से निरन्तर निकलनेवाली प्रेत-आवाजें, 
काले भ्रहों का अट्टट मौन, और उनमें दूर से जलनेवाला शीतल 
अनल मुझे भयभीत नहीं करता--मानव-सवप्तनों की आँधी भी 
मुझमें प्रभक्षन नहीं लाती, पर यौवन के ज्वार का कम्पित हाथ 
मेरी आंखों को बन्दकर आशा के जीवन से ऑँख-मिचौनी 
खेलता है तब--मै जगत के ओज से हैरान हो तेरी बाँह हँढ़ती 
हूँ ओर अपना ही सन्नाय सुन भयभीत होती हूँ ! 


दर 


न ता अं ७ 


७६ 


कृवि-कल्पना से भी तू अधिक हरा भरा और गहरा है, 
इसीलिए रूप की दुनिया में प्रकृति के साथ मिलकर तू वह 
देखने लगा जिसकी कल्पना तक मेरे लिए दुश्वार है । नक्षत्र तेरे 
प्रदीप और त्रिभुवन तेरे मनोरञ्नन का नन्‍्हा-सा ख़याल मात्र । 

पर मै घूलि में खिल वहीं मुरमाऊँगी, जीवन के शिवाले 
में बाकी न गध रहेगी, न सूर्य-प्रकाश से पुनः जीवित हो जाने 
वाला बीज ही ! तु अमर है और मै मरण-शील ! 


॥ | 


3 29 3 ७ 


उछ 


चल, आज पहाड़ियों पर नहीं, मेघों के रथ पर बैठ, कवि- 
कल्पित संसार की सैर करेंगे ) 

दोहरे अन्धकार में बिना चिराग के घूमनेवाले भाग्य की 
अहृश्य आवाज़ जो बहती मलय के नाजुक परों पर ठहरती है 
सुनेंगे, और ज्षणिक आह्वाद को भूल जाँयगे | 

आह से निकलनेवाले वियोग और मिलन का स्वम्िल- 
मिश्रण देखेंगे---एक दूसरे से मुक्त होने का कल्याणकारी विधान 
हेरंगे। 

चल, मेघ-यान पर चढ़ उस स्वर -लोक की सैर करेंगे |! 


| | 


श मं जा ८ 


3८ 


पन-घट पर बैठ कर भी त मेरा रस-कलश भरने से इन्कार 
करता है ? 

तारों के प्राचीर पर तारुए्य भरे प्रकाश की डोरी पकड़ मैं 
तेरे आश्वासन पर यहाँ तक आई और अब--ऊशूठी प्रतिष्ठा के 
निठुर-पञ्ञों में फँस तू मुझे लौट जाने को कहता है १ 

वर्षो के पहले आनेवाला तृफ़ान 

पृथ्वी ओर आकाश का कभी न मिटनेवाला अन्तर मिट 
गया है | धूरि का परिधात पहन वनस्पतियाँ अन्धकार की तरह 
ही विस्तृत हो गई है ! 

सुगन्ध-प्रेमी सर्पों के मुग्ध जोड़े चन्दन के बृच्त पर लता के 
समान लिपटे हैं, तब--- 

तू पन-घट पर बैठ मेरा रस-कलश भरने से इन्कार करता है! 


॥ | 


4 आजाद 


| 


जद 


उस दिन चाँदनी फूलों से हँस रही थी, उन्होंने पन्ने को 
गला कर पानी में घोल दिया और मुझे संकेत से बुला जल- 
विहार के लिए नौका छोड़ दी । 

मै निशा का यौवन पी संगीत की कड़ियों खोल रही थी, 
तब सहसा मेरा अंचल पकड़ वे बोले--- 

“प्यार करती हो रानी, झुसे ९ 


तुम्हारे पुरुषत्व को; जिसके बिना नारी का जीवन अधूरा है, 
भारी है, असहाय है, विकल है; 

जय, उल्लास और गये से उनकी आँखें भर गईं | तब में 
उनके हाथों से डाँड लेकर नौका स्वयं खे चली |] 


९9 


9 बे वध 


८० 


हिमगिरि से दुःख की जहाज भी तिल भर के खुख-मिलन- 
सिन्धु में चल सकता है पर में--तेरी प्रतिष्ठा को मग्मैली करके तेरे 
स्वप्तों की तीलियों में अपने पर न फँसाऊँगी और न तेरे सौन्दर्य- 
गगन में निरन्तर उड़नेवाले नयन-खर्गों को ही अपनी बाहुओं 
पर उतरने दूँगी, क्योंकि मेरे स्पन्दर्नों का मूल्य तेरे निकट कुछ 
भी नहीं ! 


; | 


-4 + ७ 





<१ 


आकाश और अवनि के बीच में अकेली हूँ 

हवा की साँस और पानी की गले मिली हुई लहरों के 
सिवा मुझे कुछ नहीं दिखाई देता ! 

दिवाकर के आलोक में काग का आँचल ओढ़ क्षणिक 
बुदबुदे छोटे बच्चों-ते नाचते हैं ओर संगीत का सुजन करते 
हैं---जीवन की खुशी उसका प्रकाश हर ज़र में है, पर आकाश 
ओर अवनि के बीच रहनेवाली मेरी अकेली आत्मा तेरे वियोग 
में उसका अनुभव नहीं कर सकती ! 


८२ 


का >> ये ८व 


मेरे मानस में न आ ! 

तेरे पत्त में रमनेवाले अभिलाषा के रंगीन स्वप्त कहीं पथ 
में बिछ्ले हुए काँयें से छिंद न जाँय ! 

प्रेम के प्रब्चता भरे अदकों को पोछने का व्यर्थ प्रथल्ष न 
कर--जीवन की विडम्बना में फँस कीर्ति पताका पर चढ़े हुए 
अपने शील-स्निग्ध कत्तंव्य की उपेक्षा करेगा ! 

मेरे मानस में मत आ ॥ 


८३े 


कोयल कूजकूज कर अपना गीत एक छुदूर स्थित नक्षत्र 


को सुना रही है ! 
क्या तेरा शिकवा उस तक पहुँचता है? था व्यथ ही 


अपना कणएठ बर्बाद कर रही है ? 
आज रात तो उनका सौन्दये और ओज अदूजुत है, 


कोयल कुहुक उठी ! 
के 


हक के 


८४ 


रात और दिन के खेत-श्याम मंशियें। की निरन्तर माल 
फेलेवाला वह राज-भा जीवन क्या है 

दह्ण वृष की तरगें 58-35 कर निराशा के सिन्‍ये ॥ 
तोप होती हैं, वह जीपन है ! 


दीन से चूते हुए ऐश्य से राजओसादी की निभा॥ 
लीवन है 


| 


जर 


८५, 


मैं अकिश्वन हैँ, पर तुम्हारी मुझ पर अट्टट कृपा है, अतः 
तुम मुझे दृष्टिओमल नहीं करते ! 

सुबह जब में खेतों पर काम करने जाती हूँ तब श्री-मडित 
बसन्त में मुझे तुम दिखाई पड़ते हो, में उस दया-दृष्टि से कृताथ 
हो जाती हूँ ! 

दोपहर में गज्जातट पर गुलाब की भाड़ियों के नीचे जब 
घड़ी भर के लिए लेटती हूँ, बुलबुल की अलस भरी चह में 
तुम्हारा ही राग सुनाई पड़ता है और मे अपना दैन्य-विरह भूल 
जाती हूँ ! 

सन्ध्या के मघुरिम प्रकाश में उस विकट मार्ग से हो जब घर 
लौटती हैँ तब तारों की छवि में ट्िमिटिमाता हुआ तुम्हारा ओज 
देख मे खिल उठती हँ--- 

रात को पयाल के बिछौने पर जब मै सोई रहती हैँ तब तुम्हारे 
चरणों की छाया मेरे वच्ष पर आँखमिचौनी खेलती है और नींद 
आ जाने पर तुम्हारे कलित स्वप्त देखती हैँ और यह म्रार्थना 
करती हैं कि श्याम | जब इस जीवन-निशा का अन्त हो, मेरी 
सब ममताएँ छित्न हो जायेँ तब मेरे नयन अमृत्व के ललामअभात 
में सीधे तुम्हारे श्री-धाम में खुले |! 


ञ जा यश 


| 


न जप ७ 


८५ 


जीवन की एकाकी साध, मै रूदे और श्याम मनायें | यौवन- 
उनींदी आँखों से श्रृज्ञार के स्फुरण मड़े, सगीत श्री से सुमन- 
सौन्दर्य शर्मिन्दा हो, स्फटिक सुराही की भरी उछचलती मदिरा 
क्षण भर सो जाय, मे मौन रहेँ और श्याम--मुझे गा-गा कर 
मनावे |] | 

जीवन की एकाकी साध | 


, ८७ 


जब प्रियतम बिछुड़ने लगे तब मैंने सजल सरोजों में वेदना 
भर कर पूछा--“अब कब मिलेंगे ९? 

पलकों का मद पलकों में उड़ेल कर बोले--जब विश्वेश्वर 
प्रलय की डमरू बजावेंगे, मयूर रो रो कर आकाश-पांताल एक कर 
देंगे, शून्य विभावों से भर जायगा, और प्रथ्वी पुष्पमय हो जांयगी, 
तब में आऊँगा--और तुम्हें अपने कर यान पर बिठाकर उसी 
प्रदेश की सैर करूँगा, जहाँ मे अभी जा रहा हैँ |” 


छ 


८८ 


न थे दा 


ओ अन्तः स्थल के अश्रम्भोजासन पर विराजनेवाली 
आल्होड़ित आत्मा ! कहो तो, तुम कौन हो ? आजन्म से तुम 
मेरे साथ हो--मेरी जन्म साथिन हो | क्‍या तुम अमर हो ९” 

आत्मा ने आदं हो कहा--- 

“अज्ञात ! 

मै अमर हूँ 

अनंत हूँ; इश्वर हूँ |] 

फेवल आध्यात्मिक लोग ही मुझे जगाकर श्रन्धकार को 
प्रकाश पूर्ण कर सकते हैं ! एकम--अमिसंचित मोह जाल के 
ऊँड़े उदधि को पार कर अभिन्न लोक की ओर गतिमान 
होते हैं !” 


दर्द 


गीले घास पर सो जब समय की विरलता नष्ट करती हूँ 
तेरी घटा से मेरा मस्तिष्क भर जाता है, अद्भुत ऊँचे विचारों का 
लोत उमड़ता है, और धघुली हुईं नीलिमां में तारे निस्तेज होते हैं| 

तेरा विचार पुष्ट हो तब तक कल्पना के पर जल उठते है 
ओर मे उसे दूर रखती हैँ । ऐ मेरे स्वम्ननिर्माता | तेरी दा 
कितनी प्यारी और विचित्र है !! 


*॥ #3 >पे 4 


रद 


विश्वपति फेरी देकर मेरे नव-उपवन में पधारे । 

प्रियतम के हाथ में बंशी दी और मेरे हाथ में वीणा ! 
चाँदी के सरोवर में तरणी में हम चैठे हुये थे और मलार से 
मयक को देखकर अधरामृत की कल्पना कर रहे थे । 

थोड़ी देर तक वे छिपे रहे, परन्तु हमारी मधुरागिनी और 
मलारों का विहँसना सुनकर वे न रह सके ! 

माँकी का रूप बनाकर आये और तरणी में बैठ गये ! 

सहसा मेरी बीन बिगड़ी । वे छुधारने के मिस वहीं चले 
गये । पतवार योंही पड़ी है ओर नेया जल के बुद॒बुदों पर आप 
ही आप चल रही है। 

इस निस्तव्ध वारिधि में आज सदियों से प्रियतम और मे 
रहते हैं | अब तक न तो वह मांकी ही आये और न वह बीन 
ही कोई लाया |, 

वे मेरी ओर देखते है और मे उनकी ओर । 


जप 


न 4 थे दव 


* ₹१ 


जब कभी तू मेरी ओर देखता है तेरी नयन-रश्मियों से मे 
उसी तरह रक्ञित हो जाती हूँ जैसे सूय्य के पीले आलोक से 
प्थ्वी-कोस्तुम और तब--जग सुस्के तू समझ लेने की मूल 
करता है ! 

पर जब सन्ध्या होते ही तू उस स्वम्मिल परिरानी के पास 
पहुँच सौन्दर्य गाता है तब--मैं अपने यौवन के “हरे दागों? को 
अऑँचल उठाकर देखती हूँ और---संसार की मूल पर सिर घुनती हैँ ! 


ह | 


श जाल 


। 


द्र्‌ 


प्रभाती चाँद के क्षीण प्रकाश भें मेरी पलकों से अघर 
छुआ जब अपने स्वर्गिक-कक्ष से मुझे भगा देता है ओर स्फटिक 
मरोखे भें खड़ा रह मेरी मादक स्वप्त-उ्नीदी चाल को अपलक 
नही देखता तब मै सममती हूँ तूने मेरी उपेक्षा की | प्रेम का 
हृदय अज्ञात-निराशा के तूफ़ान से भर जाता है और जीवन के 
युग शोक के समुद्र-तट पर उद्देश्य-हीन फिरते है | तब मै तेरे 
पास नही आती और तू-- 

मेरी ओर नहीं देखता तंब में समझती हैँ तूने मेरी 
उपेक्षा की || 


श्थप ज2 जम व 


! 


दरें 


शबनम-गीली हरी घास पर गिरता हुआ, ग्रकृति में छिपी 
हुई पत्तियों में प्रकगषन भरनेवाले भविष्य के अकल्पित परों को 
किसने देखा ९ 

बन की प्रशान्त आवाज़ से ऊँचे उठकर वे बच्चे .की नींद 
के नन्हें सपनों में डूब जाते हैं ! 

नियतिराज-प्रासादों और राज-मुकुर्ये की पर्वाह नहीं करती 
और न मानव के उत्कषे से ही सम्बन्ध रखती है, वह तो , आत्मा 
पर अपना साँवरा साया डालती है जो पहाड़-से दुःख और 
कतरे-सा सुख समान भाव से वहन करती है ओर शुपत्चुप 
रोतीःहै !! 


.. | 


अजअञजबद 


| 


९४ 


श्याम, तुम से मिलकर में लौटी तो मग में विविध राज 
खुले ? सृष्टि मिटी पर सत्य” ज्यों का त्यों नज़र आया; उसका 
ओज भी आत्मा की तरह अमर था। शरीर नष्ट हो गया; किन्तु--- 
वह अन्न के रंग में, सीगुर के माधवी-कणठ में मन्दार की महक 
में ज्यों कात्यों छिपा, फिर भी स्पष्ट था | 


४, 


जीवन और मृत्यु भें समान सौन्दय है ! 

फूलों के सुगन्धित परिधान पहने हुए शिव” की आत्मा में 
मैने सौन्दर्य की खोज करने के लिए प्रवेश किया; घास में छिपे हुए 
नन्‍्हें घोंसलों के आसपास तितलियाँ मँडराने लगीं, सूर्य-पुष्प-सी, 
शिशुमन के उल्लास-सी, वे पँख फड़फड़ाती रहीं और जो मैने 
देखा उसे प्रेम-पगे मानवों पर प्रकट कर दिया--न्हें प्रत्येक कृति 
में परमात्मा का नूर दिखाई देने लगा तब उस रहस्य का राज़ मैने 
यों कह स्पष्ट किया, मानव जीवन और झूत्यु में समान सीन्‍्द्य 
देखना सीखा |] 


६ 


घ्् 


<5 


काश, सौन्दय शाश्वत होता ! 

विधि की यह कैसी विडम्बना है कि मृत्यु उस पर अपनी 
छाया सदैव डाले रहती है ? हाड़ मांस के पुतले न होकर यदि 
तुम काश्चन की अँगूठी होते तो अंगुली दीप हो जाती, काश्मीर 
के नीलम होते तो मेरे कर्ण-फूलों की कान्ति बढ़ाते । 

और तब--प्रेम, प्रेम का प्रतिफत न चाहता और मौन 
हृदय की भूलभुलैया के मार्ग न शोधता ! 

वह अनन्त यात्रा का पथिक बनता जब की वह अमेल 
रत्न मेरे हाथ में रहता मौनवाच्छा की मौन पूर्राता में !! लक्ष्य 
अप्राप्प न होता और जीव के यात्रा करने पर भी वृत्तियोँ न 
भटकतीं यदि सौन्दर्य शाश्वत होता !! 


र्र्छ 


मैने तुम्हारा सगीत सुना और अपने जीवन की पोभी के 
पन्ने समेट लिये--अब उन्हें कभी न लौटूंगी क्योंकि ग़म की 
मू्ित घड़ियों में निकला हुआ मैने तुम्हारा सुहाग-संगीत सुना है। 


ब॥॥ कु जा ८5 

मेरे सुप्त और जाग्मत सपनों को शआवेधित करनेवाला वह 
कीन १ उसकी खोज में जीवन का प्रभात अपने आप ही हो 
गया । वह संगीत सुन सहसनों वर्षों तक मे क्रूमती रही, प्रत्येक 
बार जीवन पाकर उसकी परद्ाई का पीछा किया, पथ में कई राज़ 
खुलते रहे,- हरित वृक्चों की आत्मा ने गुप्चुप मेरे कानों में 
कुछ कहा -- 

शशि-दीप के मिममिमे प्रकाश में गुलों की रुह पत्तों पर 
थिरकने लगी--मानवी मधुर भाषा की तरह प्रकृति की प्रत्येक 
बात स्पष्ट हो गई--- 

जाने कहाँ से वह मेरे लिए आया, पर विरले ही उसे देख 
पाये--मेरे जीवन के शोक-सर्मित घहन हरे, दाहमरे पाला, पानी 
ओर ताप खाये हुए जगल से वह फ़रफ़राते हुए अरद्श्य हो 
गया--उस उड़ान का अर्थ न कोई देख सका न समझ 
ही सका । 


॥॒ 


ध्ट्रु 


न शभथ गे ्ध्य 


" 


<द< 


जीवन का आदि नहीं; मैं तो उसका अन्त हैं । 
इन्द्र-धनुष की रंगीन भाई नहीं; में तो मेघों की घनी 


काली छाया हैं ; 
यौवन की माधुरी नहीं; मैं तो उसका विष-विकार हूँ; 


प्रेमका प्रकाश नहीं; मे तो भादों की भरी रात हैं ; 
सुहाग की बिन्दी नहीं, मै तो वैधव्य का कोरा फाजल हैँ; 


जीवन का आदि नहीं, में तो उसका अन्त हैं ॥ 


. | 


4 अंयगचद 


५ 


१०० 


प्रेम-सूर्य के अस्त होने पर मेरा मन-मघुकर रजनी के कोष 
में बन्द हो गया है और प्राणों से दीपक राग प्रकट कर अब में 
जीवन का समा न बाँध सकूँगी । 

उच्छवार्सों की आँवी और आँसूओं का तुषार मुझे विराम 
न लेने देंगे । 

मै बेणी का श्रृंगार न करहूँगी, आशा का कम्पन न सहूँगी, 
मिलन का भार उठाऊँगी, आसव को प्याली उफ़नने दँँगी, 
माधुर्य का परिमिल न बिखेरूँगी, और शतशत प्रयत्न करने पर 
भी दीपक-राग गा जीवन का समा न बाँध सकूँगी, क्योंकि मेरा 
मन-मधुकर रजनी के कोष में क्रोंद हो गया है ! 


श्र 


रे | । 


ध्प््े 


९०१ 


मिलन की मादक मदिरा के अभाव में निशा का नशा उतर गया 
है, ओर प्रतीक्षा की निरन्तर प्रहारों ने उसके उर में गम्भीर धाव 
कर दिया है| यौवन की रज्ज़रलियों से विस्तृत उसके अधर सूख 
गए है, और सूनेपन के भार से उसके हृदय की घड़कन बंद हो 
गई है; प्रेम सल्लीवनी ही इस मरीजेहश्क की परिचर्या कर 
सकती है । 


49 2 5४ व 


१०२ 

“मुझे जाना पड़ेगा !९ 

#कहाँ १० 

/इन रग-रंगीली, मदमाती, उद्याह-भरी विश्व की युद्ध- 
लहरों के उस पार ।” 

ध्क्यों ९११ 

“जीवन के अल्हड़ खिलाड़ी की खोज करते [? 

“ऊदाचित वह हूँढ़ने से न मिले तब १” 

“जुपचाप बैठने से ११ 

ही [!---- 

स्वयं खो जाने से ? तुम यहीं रहो-- वही तुम्हें खोज लेगा )” 


4] 


१०३ 


तुम्हारी आँखों में स्नेह नहीं है और मेरा यौवन अ्न्धकार 
में बुक गया है ५ 

तुम्हारे जीवन में सुख नहीं है, ओर मेरी कहानी तूफ़ान 
से मर गई है , 

तुम्हारे शासन में आतंक नहीं है, और मेरा प्रेम-बंधन-सुक्त 
हो चला है ! 


१०४ 


फूल खिला है तमी तक मानस-मन्दिर के द्वार खोल दो, 
फिर अस्त-व्यस्त पखुड़ियाँ लेकर मुझे तुम तक आने का साहस 
न होगा । 

बसन्त 'है तभी तक कोकिल की रागिनी क्यों नहीं सुनते ९ 
असमय में गाकर वह तुम्हारे आकर्षण को मोहित कैसे करेगी ९ 

परों में जीवन है तभी तक परिन्दे को पकड़ लो | असहाय 
हो जाने पर वह तुग्हारा मनोरंजन हरगिज़ न कर सकेगा ; 

यौवन के उषा-काल में ही शौर्य बहा लेने दो, फिर रीती 
आँखों से कौनसा आब चुआकर तुम्हारी जरा हरूँगी 

फूल खिला है, तभी तक मानस-मंदिर के द्वार खोल दो ॥| 

१०५ 


“उस नि्जन वन में वह क्या कर रही है १” मेरे प्रेमी ने 
उस स्वच्छन्द शुक से पूछा, जो डाली-डाली उड़ रहा था । 

एक सृदुल टहनी पर ठहरकर उसने पढा--“श्वेत वच्तत्र 
पहिन कर वह सरिता के पार खड़ी रहती है । उसके केश कलाप 
से ज्योति की बूंद करने के रूप में फूटतीं और सरिता का आलि- 
ड्न करती है ओर वह उस शुत्र और नील शीशे में तुम्हारा 
प्रतिबिब निरख हँसती भी है और रोती भी । कल-कल निनाद 
उसी के साथ अटहास कर उठता है ; और कमल तरणी मोतियों 
से भर जाती है ।” मैने इसे सुना और बार-बार छुना ! 


! 


हा 


ट्ड 


१०६ 


मिलन के चिर-अमाव ने निशा का नशा उतार दिया है 
ओर प्रतीक्षा के निरन्तर प्रहारों से आलिंगन के अंग-प्रत्यंग अचेत 
हो चले हैं ; 

यौवन की रंगरलियों से विस्पृति अधर काँप रहे हैं; 
जीवन का सूनापनत अब असहय हो चला है और मिलन के 
चिर-अभाव ने निशा का नशा उतार दिया है !! 


१०७ 


निंदक, यदि निन्‍्दा के श्रंगराज के विना तेरे कोमल प्राणों 
का दहकता ज्वर शान्त न होता हो--स्वनिंद्रा के शीतल चन्दन 
से ही अपना श्रंग चर्चित कर तेरे क्लान्त चित्त को जरूर 
राहत मिलेगी | 


| 


